Huslejeinkasso - Rieck Inkasso
Skylder du penge
Om Rieck Inkasso
Sat på spidsen skal pengene ind eller lejer ud
Hvis du som udlejer gentagne gange oplever mangelende betaling fra en lejer – privat eller erhverv – kan du tage forskellige midler i brug for at inkassere pengene.
Som udlejer kan du enten starte en inkassosag mod lejer, eller du kan sigte mod at udsætte lejer fra lejemålet. En huslejeinkassosag bliver kørt som en almindelig inkassosag, mens det er lidt anderledes, hvis udlejer ønsker at ophæve lejekontrakten og sætte lejeren ud af lejemålet.
Begge typer af sager begynder med, at der skal sendes en rykker til lejeren. Herefter har denne mulighed for at betale den skyldige husleje. Hvis der stadig ikke bliver betalt, kan vi sende en påkravsskrivelse til lejer. I denne skal der stå det skyldige beløb og eventuelt forbrugt vand og varme. Der skal også stå, at hvis ikke der betales inden fristens udløb, vil lejeren blive sat ud af lejemålet. Dertil skal der gives en ny betalingsfrist på 14 dage.
Efter de 14 dages forløb kan udlejer sende en ophævelsesmeddelelse, hvori lejekontrakten bliver ophævet. Denne kan først sendes efter påkravsskrivelsens-fristen er overskredet. Det er almindelig praksis at regne med tre hverdage efter endt frist som værende rettidigt. I ophævelsesmeddelelsen skal der stå, at lejer udsættes og angives en dato for seneste udflytning. Der skal også stå, at hvis ikke lejer selv flytter ud per den oplyste dato, vil vedkommende blive sat ud af Fogedretten.
Her kan man være opmærksom på, at hvis der bliver betalt inden ophævelsesmeddelelsen er modtaget af lejer, er denne ikke gyldig. Også selvom betalingen falder efter fristen i påkravsskrivelsen.